**GRAD OSIJEK**, OIB 30050049642, Franje Kuhača 9, 31000 Osijek, zastupan po gradonačelniku Ivanu Radiću (u daljnjem tekstu: Grad)

i

(naziv tvrtke, OIB, adresa), koje zastupa (ime i prezime – funkcija) (u daljnjem tekstu: Društvo), s jedne strane

i

(ime i prezime, OIB, adresa), (u daljnjem tekstu: Student), s druge strane,

zaključili su dana \_\_\_\_\_\_\_\_\_\_\_\_\_\_\_\_

**UGOVOR O STIPENDIRANJU**

**Uvodna odredba**

**Članak 1.**

Ovim se Ugovorom uređuju odnosi između ugovornih strana u svezi s dodjelom potpora iz Javnog poziva za dodjelu potpora iz Općeg programa poticanja razvoja poduzetništva na području grada Osijeka u 2022. – GRADSKO-PODUZETNIČKA STIPENDIJA (KLASA: 402-01/22-01/168, URBROJ: 2158-1-06-00/03-22-14), a na temelju Rješenja o dodjeli potpora iz Javnog poziva za dodjelu potpora iz Općeg programa poticanja razvoja poduzetništva na području grada Osijeka u 2022. – GRADSKO-PODUZETNIČKA STIPENDIJA (KLASA: , URBROJ: ).

Krajnji korisnik je Student upisan u prvu godinu \_\_\_\_\_\_\_\_\_\_\_\_\_\_ Sveučilišta J.J. Strossmayera, smjer \_\_\_\_\_\_\_\_\_\_\_\_, u ukupnom trajanju \_\_\_\_\_\_ godina (ili semestara) gdje se školuje za zvanje \_\_\_\_\_\_\_\_\_\_\_\_\_\_\_.

**Predmet Ugovora**

**Članak 2.**

Ovim Ugovorom ugovorne strane reguliraju uvjete stipendiranja te prava i obveze ugovornih strana vezanih za stipendiranje Studenta tijekom njegovog redovitog školovanja radi stjecanja zvanja navedenog u članku 1. stavku 2. ovog Ugovora.

**Iznos stipendije**

**Članak 3.**

Grad Osijek odobrava Studentu stipendiju u mjesečnom iznosu od 2.260,35 kuna, odnosno 300,00 EUR, a Društvo odobrava Studentu stipendiju u mjesečnom iznosu od\_\_\_\_\_ kn, odnosno \_\_\_\_\_ EUR.

Sredstva na ime stipendije Grad i Društvo će uplaćivati na žiro račun Studenta br. \_\_\_\_\_\_\_\_\_\_\_\_\_\_\_\_\_\_\_ koji se vodi kod banke \_\_\_\_\_\_\_\_\_\_\_\_\_\_\_\_\_ .

Razdoblje stipendiranja počinje teći od mjeseca u kojemu je ovaj ugovor sklopljen i završava 30. rujna 2023.

Ukoliko student, nakon završetka prve redovite akademske godine, upiše narednu redovitu akademsku godinu, pod istim uvjetima iz ovog Javnog poziva, te ukoliko svi potpisnici Ugovora o stipendiranju budu suglasni, rok stipendiranja može se produžiti za cijelo vrijeme trajanja studija u redovitom sustavu obrazovanja, uz sklapanje dodatka ovom ugovoru za svaku upisanu godinu posebno.

**Obveze i prava Grada**

**Članak 4.**

Grad se obvezuje:

* uplaćivati ugovoreni iznos za stipendije na žiro račun Studenta u mjesecu za koji se stipendija isplaćuje.

Grad može predložiti raskid Ugovora o stipendiranju u slučaju opravdanih, objektivnih okolnosti nastalih nakon sklapanja Ugovora, a koje značajno utječu na mogućnost provedbe. Međusobna prava i obveze u tom slučaju reguliraju se Sporazumom o raskidu.

**Obveze i prava Društva**

**Članak 5.**

Društvo se obvezuje:

* isplaćivati svaki mjesec na žiro račun Studenta na ime stipendije iznos od \_\_\_\_ kuna, odnosno \_\_\_\_ EUR.
* odmah po završetku redovnog školovanja ponuditi Studentu sklapanje ugovora o radu

čija će se prava i obveze definirati između Društva i Studenta.

**Obveze Studenta**

**Članak 6.**

Student se obvezuje:

* potvrde Studenta o uspješnom završetku akademske godine i upisu u sljedeću godinu dostaviti Gradu **do 31. listopada tekuće godine**;
* Društvu dostaviti potvrde o redovitom upisu za svaku akademsku godinu do **31. listopada tekuće godine**, a dokaz o redovnom završetku školovanja (preslika diplome) do **01. prosinca tekuće godine**;
* ukoliko je izostala uplata na ime stipendije od strane Društva, obavijestiti Grad u pisanom obliku do kraja tekućeg mjeseca za protekli mjesec.

**Pravo na stipendiju**

**Članak 7.**

Student ima pravo na stipendiju iz ovog Ugovora:

* ako redovito ispunjava sve svoje ugovorne obveze.

**Prestanak prava na stipendiju**

**Članak 8.**

Student gubi pravo na stipendiju:

* ako ne izvršava svoje obveze iz članka 6. stavak 1. podstavka 1., 2. i 3. ovog ugovora,
* u slučaju drugih okolnosti koje utječu na provedbu Javnog poziva za dodjelu potpora iz Općeg programa poticanja razvoja poduzetništva na području grada Osijeka u 2022.- GRADSKO-PODUZETNIČKA STIPENDIJA, a temeljem odluke Povjerenstva za ocjenu pristiglih prijava na Javni poziv za dodjelu potpora iz Općeg programa poticanja razvoja poduzetništva na području grada Osijeka u 2022- GRADSKO-PODUZETNIČKA STIPENDIJA.

U slučaju iz stavka 1. ovog članka Društvo i Grad suglasno utvrđuju prestanak prava na stipendiranje prema ovom Ugovoru te Studentu o istome šalju **Obavijest o gubitku prava na stipendiju.**

U tom slučaju, raskida se Ugovor o stipendiranju.

**Raskid ugovora**

**Članak 9.**

Ugovorne stranke ovaj Ugovor mogu sporazumno raskinuti, u kojem slučaju će međusobna prava i obveze vezane uz raskid ugovora regulirati **Sporazumom o raskidu ugovora o stipendiranju.**

U bilo kojem slučaju raskida ugovora, od strane Studenta ne postoji obveza povrata financijskih sredstava Gradu koja su mu uplaćena na osnovu ovog ugovora.

**Nadzor**

**Članak 10.**

Grad ima pravo nadzora nad:

* izvršenjem uplata stipendija od strane Društva.

**Stupanje na snagu i primjena Ugovora**

**Članak 11.**

Ugovor stupa na snagu danom potpisivanja, s time da obveza plaćanja počinje teći od mjeseca u kojemu je ovaj ugovor sklopljen i traje do 30. rujna 2023.

**Završne odredbe**

**Članak 12.**

Svojim potpisima na ovom Ugovoru ugovorne strane potvrđuju da prihvaćaju prava i obveze utvrđene Ugovorom.

Stranke suglasno utvrđuju da će sve sporove iz ovog Ugovora nastojati riješiti sporazumno, a ako to ne bi bilo moguće, suglasne su da se spor rješava kod stvarno nadležnog suda u Osijeku.

**Članak 13.**

Svojim potpisom ovog Ugovora ugovorne strane si daju međusobnu privolu za obradu u Ugovoru navedenih osobnih podataka u svrhu identifikacije, praćenja provedbe Javnog poziva i ugovornih prava i obveza, javnu objavu dobitnika stipendije, ostvarivanja prava primitka ugovorenog iznosa stipendije, izvršavanja obveza propisanih zakonom i drugim propisima vezanim uz korištenje sredstava Proračuna Grada Osijeka i poslovne politike Društva, a sve u skladu s propisima vezanim uz zaštitu i obradu osobnih podataka, u prethodno navedene ugovorne svrhe.

**Članak 14.**

O međusobnim pravima i obvezama između Studenta i Društva može se sklopiti poseban ugovor između tih strana.

**Članak 15.**

Ugovor je sklopljen u četiri (4) istovjetna primjerka, od kojih po jedan (1) primjerak za Studenta i Društvo i dva (2) primjerka za Grad.

Za Grad: Student:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 402-01/22-01/168

URBROJ:

Za Društvo:

\_\_\_\_\_\_\_\_\_\_\_\_\_\_\_\_\_\_\_\_